මේ කාලය වනවිට හම්බෙගමුව මුතුමාල රජමහා විහාර භූමියේ යුද හමුදා කඳවුරක් ස්ථාපිත කර තිබුණි. පන්සලේ හිටි ප්‍රඥාසාර තරුණ හාමුදුරුවෝ විශ්ව විද්‍යාල අධ්‍යාපනය අවසන් කර ගුරු පත්වීමක් ලැබී කටයුතු කරන්නට සූදානම්ව සිටි හිමි නමකි. මේ වකවානුවේ හම්බෙගමුවට විදුලිය තිබුණේ නැත. ප්‍රඥාසාර හාමුදුරුවන්ගේ කාමරයේ කළු සුදු රූපවාහිනියක් තිබුණ අතර කාර් බැටරියකින් එය ක්‍රියාත්මක කරනු ලැබිණි. ඒ රූපවාහිනි යන්ත්‍රයට පන්සලේ තිබුණ හමුදා කඳවුරේ ඇති රේඩියෝ සංඥා හොඳින් ශ්‍රවනය විය. පන්සලට එන හාමුදුරුවන්ගේ හිතවතුන් එක්ක ඒ පණිවිඩවලට සවන් දීම ද සිදුවිය. අපි මුලින් කතා කළ තිලක් ද ඒ බව දැන සිටියේය. ප්‍රඥාසාර හාමුදුරුවෝ හමුවෙන්න ආ තරුණ පිරිස දේශප්‍රේමී ජනතා ව්‍යාපාරයට සම්බන්‍ධ වූ අය බව වැඩි දෙනෙක් දැන සිටියේ ය. තිලක් සහ සරේ මිනීපෙට්ටිවල චිත්‍ර අඳින්නට දිගම්පැලැස්සේ දේශප්‍රේමී ජනතා ව්‍යාපාරයේ නායකයන් රැස්වූ කඳවුරුට යන්නේ ද ප්‍රඥාසාර හිමියන්ගේ සැලසුමක් අනුවය.
රූපවාහිනිය ක්‍රියාත්මක කලේ කුමකින්ද?
කාර් බැටරියකින්